**Latvijas pauerliftinga federācijas**

**Valdes sēdes protokols Nr. 02/20**

*Līvāni, Rīgas iela 101,*

*Līvānu 1. vidusskolas sporta zālē*

*2020. gada. 07. martā 09:30*

Piedalās:

Andrejs Rožlapa – SP.

Mārcis Pauls – Rīga F1.

Arnis Rukmanis – SP.

Gints Reinholds – Aizkraukles SC.

Arnis Šķēls – SP.

Jana Jansone – Apolons.

Aigars Cīrulis – Gulbenes KSP

Nepiedalās:

Jurijs Ivaņušins – Aizkraukles SC.

Aleksandrs Andronovs – Impulss Jēkabpils

LPF valdes sēdi vada: Andrejs Rožlapa.

Protokolē: Gints Reinholds.

Dienas kārtība:

1. LPF amatpersonu, komiteju un komisiju vēlēšanas.
2. LPF statūtu izmaiņas.
3. LPF budžeta apstiprināšana.
4. LPF nolikums par nacionālo un reģionālo sacensību organizācijas pamatprasībām.
5. LPF nolikums.
6. Līgumi ar klubiem.
7. Aktuālais no Disciplinārās Antidopina Komisijas sēdes.

**1. LPF amatpersonu, komiteju un komisiju vēlēšanas.**

Diskusijas priekšmets. A.Rožlapa ierosina par vecāko izlases treneri izvirzīt J.Ivaņušinu. Iebilst valdes locekļi un ierosina atstāt vietu vakantu, kā pienākumu izpildītājus nozīmējot G.Reinholdu, J.Jansoni. Juridiskās komitejas vadītājam tiek izvirzīts A.Cīrulis. Par tiesnešu komitejas vadītāju tiek izvirzīts A.Šķēls. J.Jansone izvirzīta sieviešu komitejas vadītājas, studentu sporta koordinatores amatiem. Informācijas un statistikas komitejas vadītāja amatam izvirzīts M. Pauls, A.Cīrulis, A.Rožlapa. Diskusijas izvēršas par disciplinārās komisijas vadītāju un diviem locekļiem.

Diskusijā iesaistās: A. Rožlapa, G.Reinholds, A.Rukmanis, M.Pauls, J.Jansone.

Nolēma (ar septiņām balsīm par):

1. Atcelt J.Ivaņušina kandidatūru uz vecākā LPF tiesneša amatu.
2. Iecelt par LPF vecākā trenera administratīvo pienākumu izpildītājiem – G. Reinholdu, J. Jansoni.
3. Iecelt par LPF juridiskās komitejas vadītāju – A.Cīruli.
4. Iecelt par LPF sieviešu komitejas vadītāju un studentu un jauniešu sporta kordinatori – J.Jansoni.
5. Iecelt par LPF informācijas un statistikas komitejas vadītāju – A.Rožlapu.
6. Par disciplinārās komisijas vadītāju ievēlēt A.Cīruli, komisijas locekļi A.Šķēls, M.Pauls.

**2. LPF statūtu izmaiņas.**

Diskusijas priekšmets. A.Rožlapa ierosina LPF jaunu statūtu izstrādi sakarā ar to, ka tie ir novecojuši un mūsdienu situācijai neatbilstoši. A.Cīrulis skaidro savu redzējumu statūtu izstrādē.

Diskusijā iesaistās: A. Rožlapa, A.Cīrulis, A.Rukmanis, M.Pauls.

Nolēma (ar septiņām balsīm par):

1. Uzdot A.Cīrulim izstrādāt un prezentēt valdei statūtu grozījumu uzmetumu uz nākamo plānoto valdes sēdi.

**3. LPF budžeta apstiprināšana.**

Diskusijas priekšmets. A.Rožlapa iepazīstina ar 2019. g. LPF budžeta izlietojumu un ieņēmumiem. Tiek analizēti visi izdevuma un ienākumu posteņi, kas tika plānots, un kas reāli tika realizēts. Ir ietaupījumi gandrīz visās pozīcijās un vienlaikus mazāki ieņēmumi no pašvaldībām kā plānots, mazāk iekasēti dopinga sodi kā plānots un neparedzēti izdevumi CAS tiesvedības sakarā. 2019 gads tiek noslēgts ar (-) 1200 EUR. Tieks diskutēts par 2020. g budžeta ierobežotajām iespējām saistībā ar Valsts dotācijas samazinājumu un kāpēc šāds samazinājums veidojies. Galvenais akcents – panākt lai gads noslēdzas bez iztrūkuma vai nelielu (+) zīmi. Tiek diskutēts par pienesumu LPF no starptautiskajām sacensībām, kas 2019. g. ir bijis 0 EUR. Tiek diskutēts par kategorijām, kuras apmaksāt no federācijas naudas.

Diskusijā iesaistās: A. Rožlapa, G.Reinholds, A.Rukmanis, M.Pauls, J.Jansone.

Nolēma (ar septiņām balsīm par):

1. Pieņemt A.Rožlapas ziņojumu par 2019 gada budžeta izlietojumu.
2. Pieņemt 2020. gada bezdeficīta budžetu.
3. 2020. g. budžeta ietvaros: Apmaksāt starptautiskajās sacensībās dalības un dopinga kontroles maksu atkarībā no potenciālās vietas priekšpieteikumos (*preliminary nomination*): jauniešiem no 1-3 vietai, junioriem no 1-3 vietai, Open grupai pirmajā pusē no startējušajiem dalībniekiem, veterāniem 1-3 vieta.
4. 2020. g. budžeta ietvaros: Piešķirt balvu 600 EUR apmērā tikai LK kopēvertējuma uzvarētājiem nevis visām 3 godalgotajām vietām (apbalvo ar kausiem). Budžeta pārpildes gadījumā šo lēmumu var mainīt.

**4. LPF nolikums par nacionālo un reģionālo sacensību organizācijas pamatprasībām.**

Diskusijas priekšmets. A.Rožlapa iepazīstina ar izstrādāto jauno nolikumu par nacionālo un reģionālo sacensību organizācijas pamatprasībām. Tajā apvienoti 3 dažādi nolikumi, kā arī sacensību rīkošanas kvalifikācijas tabula.

Diskusijā iesaistās: A. Rožlapa, A.Cīrulis, A.Rukmanis, M.Pauls, J.Jansone.

Nolēma (ar septiņām balsīm par):

1. Pieņemt LPF nolikums par nacionālo un reģionālo sacensību organizācijas pamatprasībām.

**5. LPF nolikums.**

Diskusijas priekšmets. A.Rožlapa jautā A.Cīrulim par LPF nolikuma izstrādes gaitu. Joprojām nolikums nav pabeigts.

Diskusijā iesaistās: A. Rožlapa, A.Cīrulis, A.Rukmanis.

Nolēma (ar septiņām balsīm par):

1. Pagarināt A.Cīrulim nolikuma izstrādes laiku, līdz nākamajai plānotajai valdes sēdei.

**6. Līgumi ar sporta klubiem.**

Diskusijas priekšmets. A.Rožlapa ierosina no jauna aktualizēt līgumu ar sporta klubiem izstrādes nepieciešamību. Tiek diskutēts pr klubiem, kuri nevēlas stāties LPF, diskutēts, kā stimulēt klubus stāties. Tiek diskutēts par līguma izstrādi, un to nepieciešamību. Tiek diskutēts, par iekļaujamajām sankcijām līgumos ar sporta klubiem.

Diskusijā iesaistās: A. Rožlapa, A.Cīrulis, A.Rukmanis, J.Jansone.

Nolēma (ar septiņām balsīm par):

1. Uzdot A.Cīrulim izstrādāt līgumu projektu ar sporta klubiem līdz nākošajai plānotajai valdes sēdei.

**7. Aktuālais DK sēdē.**

Diskusijas priekšmets. A.Rožlapa informē par Disciplinārās Antidopina Komisijas sēdi, kurā tika izskatīta M. Zviedrāna lieta un sēdē izskanējušajiem priekšlikumiem. Tiek diskutēts par atlētiem, kuri startē kā “Individuāli” sportisti, par sankcijām LPF, ja turpināsies pozitīvās dopinga proves.. Tiek diskutēts par situāciju, kad pozitīvas dopinga kontroles rezultātā, LPF biedram – klubam jārīko antidopinga seminārs.

Diskusijā iesaistās: A. Rožlapa, A.Cīrulis, A.Rukmanis, G.Reinholds, J.Jansone.

Nolēma (ar septiņām balsīm par):

1. No 1 jūlija nepielaist LK posmos individuāli startējošus dalībniekus. Dalībniekam jāpārstāv kāda juridiska organizācija – sporta klubs, sporta skola, pašvaldības sporta centrs u.c.

Pilnvarot šādus biedrus parakstīt šo protokolu:

Andreju Rožlapu

Gintu Reinholdu

Biedru paraksti.

A. Rožlapa / /

G.Reinholds / /